Et bilde som inneholder symbol, emblem, rød, logo

Automatisk generert beskrivelse**ASKIM SOKN**

Askim, 22.01.2025

Til Borg Bispedømmeråd

**Svarbrev vedrørende utfasing av prestestillinger i Borg Bispedømme**

Askim menighetsråd gir her innspill ifht forslag om utfasing av prostiprest 50% i Askim:

**Gudstjenester** er innenfor forordningen og sokneprest, kapellan og prostiprest deler på denne tjenesten. Det benyttes ikke lenger vikar til å dekke søndagsgudstjenesten. Det er mange dåp i Askim, selv om tallet er gått noe ned de siste årene (78 dåp i 2019, 66 dåp i 2023). Med tre prester har det vært mulig å ha individuelle dåpssamtaler, slik at alle dåpsfamiliene blir møtt og sett. De siste par årene har antallet forordnede gudstjenester i Askim vokst med 10, grunnet en ny gudstjenestesatsning (G2 Lovsangsmesse). Prostipresten deler ansvaret for disse med kapellanen.

**Kirkelige gravferder** er økende i soknet. 100 gravferder i 2019, 138 i 2022 og 141 i 2023. Med en tredeling av gravferd blir det, med tallet for 2023, 46-47 gravferd per prest i året. Med bare to prester ville det dog være 70 på hver. Prostiprestens stilling er nødvendig for å dekke gravferder.

**Konfirmantkullene** er stabile i Askim, til tross for nedgang i totalt antall kirkemedlemmer ifht innbyggertall. Fokuset på den fortsatte satsingen på konfirmantene er høy i Askim, og det har vært uvurderlig at prostiprest har kunnet delta i dette arbeidet.

**Befolkningstall inkl befolkningsframskriving:**

I perioden 2013-2023 har kommunen (IØ) hatt en befolkningsvekst på 9,9 %. Til sammenlikning hadde landet som helhet en befolkningsvekst i samme periode på 8,6 %, altså ligger Indre Østfold litt over landsgjennomsnittet. Omtrent halvparten av veksten i denne perioden skyldtes innvandring (Regionale analyser 2024).

**Befolkningsframskriving for år 2040 i Askim:** (Kilde SSB)

  2014 Middels Lav Høy

|  |  |  |  |  |
| --- | --- | --- | --- | --- |
| 0124 Askim | 15 430 | 19 013 | 17 278 | 21 614 |

(ved middels, lav og høy nasjonal vekst)

**Antall kirkemedlemmer:**

Innbyggertall og medlemmer

2012: Innbyggertall i Askim: 15.373. Antall medlemmer 10.768 (70 %)

2017: Innbyggertall i Askim: 15.771. Antall medlemmer: 10.134 (64,3%)

2023: Innbyggertall i Askim: 16.706. Antall medlemmer: 9.626 (57,62%).

(Kilde: Kirken i tall. Datakvaliteten på tall fra før 2015 er lav)

Antallet medlemmer synker blant annet som følge av innvandring til området av personer som ikke tilhører Den norske kirke eller som hører til andre trossamfunn, f.eks. personer fra muslimske eller katolske land.

**Levekår og bosetningsmønster:**

Levekårsutfordringer i Askim er fyldig beskrevet i Visitasinnberetningen som vi nettopp har inngitt ifbm visitas uke 5 i 2025. Kort oppsummert er det stor grad av sosiale utfordringer blant mennesker som sokner til Askim menighet.

Menighetsrådet har fokus på disse utfordringene i det pågående arbeidet med sin Handlingsplan arbeidet i menigheten de nærmeste årene.

**Oppsummert:**

Askim sokn har stor aktivitet og befolkningen har behov som vi pr i dag med dagens stillingsprosenter ikke klarer å møte, at det vil være skadelig for det arbeidet vi utfører å utfase prostipreststillingen.

For Askim menighetsråd;

Gunnlaug Brenne Oscar Lied

Daglig leder sokneprest